Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 50/13/8806	Košice, 14.5.2013
EEČ : 2-65-147-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 7,54 € 
b.	Peňažná suma určená na všeobecne prospešné účely: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Turňa nad Bodvou pod spisovou značkou ORP-89/TU-KS-2013.
v čase o 16.10 hod. dňa 13. 01. 2013, v katastri obce Péder, okres Košice -okolie, z lesného porastu v lesnom dielci č. 68 na parcele č. C 480/2, na pozemku patriacemu do lesného pôdneho fondu, ktorý majú v správe a užívaní Lesy SR, Banská Bystrica, odštepný závod Košice, XXXXX, odcudzil drevnú hmotu dub v celkovom množstve 0,40 m3, pričom bol následne prichytený hliadkou OO PZ Turňa nad Bodvou, čím takto pre Lesy SR, š. p. Banská Bystrica, odštepný závod Košice, XXXXX spôsobil v lesnom poraste patriaceho do lesného pôdneho fondu celkovú škodu krádežou vo výške 7,54 €,

Odôvodnenie: 
Uznesením Obvodného oddelenia PZ Turňa nad Bodvou  zo dňa 13. 01. 2013  pod sp. zn. ČVS:ORP-89/TU-KS-2013 ako obvineného trestne stíha obv. XXXXX   pre prečin krádeže podľa § 212 ods. 2 písm. d/ Trestného zákona, za to, že

v čase o 16.10 hod. dňa 13. 01. 2013, v katastri obce Péder, okres Košice -okolie, z lesného porastu v lesnom dielci č. 68 na parcele č. C 480/2, na pozemku patriacemu do lesného pôdneho fondu, ktorý majú v správe a užívaní Lesy SR, Banská Bystrica, odštepný závod Košice, XXXXX, odcudzil drevnú hmotu dub v celkovom množstve 0,40 m3, pričom bol následne prichytený hliadkou OO PZ Turňa nad Bodvou, čím takto pre Lesy SR, š. p. Banská Bystrica, odštepný závod Košice, XXXXX spôsobil v lesnom poraste patriaceho do lesného pôdneho fondu celkovú škodu krádežou vo výške 7,54 €.

Preskúmaním vyšetrovacieho spisu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného zákona.

Obvinený XXXXX  a poškodený XXXXX dňa 02. 05. 2013 za prítomnosti probačného a mediačného úradníka Okresného súdu Košice - okolie uzavreli dohodu o zmieri, v rámci ktorej poškodený nežiada od obvineného náhradu škody, pretože táto škoda už bola uhradená. 

Obvinený slobodne a vážne, zrozumiteľne a určito vyhlásil, že spôsobil skutok, za ktorý je stíhaný, svoje konanie oľutoval. Poškodený prehlásil, že týmto boli jeho nároky voči obvinenému v celku uspokojené.

Dňa 02. 05. 2013 obvinený zložil na účet Okresnej prokuratúry Košice - okolie č. 7000194644 peňažnú sumu vo výške 10 €, určenú na všeobecne prospešné účely - na pomoc poškodeným trestnými činmi.

Táto suma je primeraná závažnosti spôsobeného prečinu.

Obvinený a poškodený s takýmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, so zreteľom na doterajší život obvineného a na jeho osobné a majetkové pomery som dospel k záveru, že takýto spôsob vybavenia veci bude mať na obvineného pozitívny vplyv.

	Preto bolo nutné rozhodnúť tak, ako je to uvedené vo výrokovej časti toho uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor